Östersund
Östersund (számi nyelven: Staare) egy város Jämtlandban, Közép-Svédországban. Az östersundi község tagja és Jämtland megye székhelye. Östersundban találjuk Svédország ötödik legnagyobb tavát, Storsjönt, szemben Frösön szigettel. Ez a megyeszékhely az egyetlen város Jämtlandban. A város kulturális és gazdasági központja a régiónak. Ezek mellett ipari, kereskedelmi és mezőgazdasági funkciót is betölt. A 21. század korai szakaszában Östersundnak volt az egyik legnagyobb helyőrsége. A legnagyobb egyetemvárosként is emlegetik, ugyanis itt található a Közép-Svédországi Egyetem (Mid Sweden University) közel 7 000 hallgatóval (valahol már 20 000 diáklétszámról is beszélnek). A város teljes létszáma pontosan 44 324 (2010-es adatok szerint), így a 24. leglakottabb svéd város, illetve a 46. helyet szerezte meg a leghíresebb város kategóriában, Skandináv területen, emellett messze a legnagyobb város Norrlandban.

Östersund az egyetlen olyan svéd város, amelyet a 18. században alapítottak meg. Erre különösképpen azért volt szükség, hogy egy olyan kereskedelmi monopóliumot hozzanak létre, ami Jämtland-ot hálozza be. A Svéd királyi hatalom azonban nem nézte jó szemmel az ottani lakók igen jól teljesítő üzletét és ez a figyelmeztetés meggyőzte a helyi farmereket, hogy áruikat egyenesen Östersund-ba vigyék. Az ott lakók ellenezték ezt a gazdasági filozófiát, így ez a mostani megyeszékhely hosszú ideig kisváros maradt. Ez egészen a 19. század végéig fennmaradt, azután viszont valódi nagyvárossá nőtte ki magát. Különösképpen a vasúti-, és a gazdasági liberalizációnak köszönhető ez a folyamat.

Östersund Skandinávia "belsején" található, így keleten a svéd partvárossal, Sundsvall-lal, míg nyugaton Norvég-tengerpolisszal, Trondheimmel áll kapcsolatban. A város mind Skandinávia, mind Svédország, mind Jämtland megye és mind az östersundi község közepe. S mivel Svédország középpontja, ezért a város saját magát "Svédország közepének" becézi.

Östersundot Vinterstaden-nek (magyarul: Téli városnak) is nevezik. Ez nem csak a mottója a városnak, hanem egy olyan projekt is, amit az ottani község, a várossal közösen hozott létre. Östersund ugyanis már régóta központja a szabadtéri játékoknak, ráadásul egy modern sífutó-, illetve sípályával is rendelkezik. A város már számos világbajnokságot tudhat maga mögött - köztük biatlon, gyorskorcsolya és sítájfutó megmérettetést, Svéd nemzeti bajnokságban (hazai) pedig alkalma volt sífutást és snocrosst szervezni. Többször pályázott már Svédországgal a téli olimpiai játékok házigazda címére, azonban még nem volt lehetősége ilyet rendezni.

Itt rendezték az első, 2014-es ConIFA labdarúgó-világbajnokságot a Jämtkraft Arenában.

Elhelyezkedés

Östersund az egyedüli város a Jämtland-i tartományban és itt található Svédország ötödik legnagyobb tava, Storsjön. Ez az adott területet körülvevő tó általában Storsjöbygden névre hallgat. A területet már feljegyezték, mint világ legészakibb mezőgazdasági társadalma, kontinentális éghajlattal.

A város nagyrészt a szárazföldön fekszik Storsjöntől keletre, szemben Frösön szigettel, amely hosszú ideig Jämtland középpontja volt. Ma a lakosság jelentős része a sziget meredek részein lakik, ami szembetalálható a városközponttal. Östersund egy önkormányzati város ugyanis 400, jelentéktelen számú östersundi lakos a Krokom községhez tartozik.

A várost átíveli egy Östersundet nevű szoros, amelyről a város a nevét kapta. Östersund közvetlenül lefordítva "Keleti-Hang"-ot jelent. A nevét egy jamti nyelvjárásból származó névről kapta, amely mai formában Åstersånn-nak felel meg.

Éghajlat

Östersund klímájára a hideg mérsékelt éghajlat jellemző, ami a hideg övezetben található. Esetenként hideg sarki szelek is fújnak a városban, ezeket helyi néven nordvästan, illetve kallvästan néven is emlegetik.

Azonban ebben a városban a tél sokkal melegebb, mint más, hasonló földrajzi szélességeken. Ezt a golf-áramlat okozza, ami leginkább a hegyvonulatokon jellemző. Az atlanti szeleket is magával hozza, ezek a tél folyamán Östersundon mennek keresztül. A szelek a nyár hűvösebbé tételét is segítik, ezért a városban leginkább óceáni éghajlat uralkodik más, Skandináv városoktól eltérően (Észak-Európa több településén kontinentális éghajlat jellemző, hidegebb téllel és melegebb nyárral).

Habár Östersundban a golf-áramlat uralkodik, intenzív esőzések nem jellemzőek a városban. Ez annak köszönhető, hogy a közelében található Skandináv-hegység egy természetes akadályt "sző" és "blokkolja" az eső továbbhaladását Östersund felé, ezért a városban és annak körzetében esőhiány van jelen.

Östersundban magas a napsütéses órák száma. 2007 nyarán a legnaposabb város volt Svédországban (2007 július 1. - augusztus 9). Azonban a keleti parton fekvő városokhoz képest, viszonylag alacsony a napsütéses órák száma.

Jegyzetek

Svédország települései